“ทองไทย” ลง 150 บาท เกาะติดข่าวดี “สหรัฐฯ” เริ่มทดลองวัคซีนต้าน “โควิด” เฟสแรก
"สมาคมค้าทองคำ" รายงานราคา "ทองไทย" เช้านี้ ปรับลง 150 บาท เกาะติดข่าวดี "สหรัฐฯ" เริ่มทดลองวัคซีนต้าน "โควิด" เฟสแรก-หลายปท.เริ่มมาตรการผ่อนคลายล็อกดาวน์
"สมาคมค้าทองคำ" รายงานราคา "ทองไทย" เช้านี้ ปรับลง 150 บาท เกาะติดข่าวดี "สหรัฐฯ" เริ่มทดลองวัคซีนต้าน "โควิด" เฟสแรก-หลายปท.เริ่มมาตรการผ่อนคลายล็อกดาวน์
27 พ.ค. 2563

สมาคมค้าทองคำ รายงานราคาทอง (96.5%) วันนี้ (27 พ.ค.63) เมื่อเวลา 09.22 น.ที่ผ่านมา ปรับตัวลง 150 บาท เมื่อเทียบกับราคาปิดวานนี้
ราคาทองคำแท่ง รับซื้ออยู่ที่บาทละ 25,700 บาท ขายออกที่ราคาบาทละ 25,900 บาท
ทองรูปพรรณ รับซื้ออยู่ที่ราคาบาทละ 25,241.40 บาท ขายออกที่บาทละ 26,400 บาท
ราคาทองคํา Gold spot เช้านี้เคลื่อนไหวที่บริเวณ 1,712 ดอลลาร์ หลังจากปิดตลาดเมื่อคืนที่ผ่านมาราคาร่วงแรง 29.9 ดอลลาร์ สู่ระดับ 1705.6 ดอลลาร์ เนื่องมาจากแรงเทขายทองคำในฐานะสินทรัพย์ที่ปลอดภัย หลังจากตลาดหุ้นทั่วโลกพุ่งขึ้นขานรับความหวังเกี่ยวกับวัคซีนต้านไวรัสโควิด-19 ที่มีรายงานข่าวว่า บริษัทโนวาแวกซ์ ซึ่งเป็นบริษัทพัฒนาวัคซีนรายใหญ่ของสหรัฐฯ ได้เริ่มทำการทดลองวัคซีนต้านไวรัสโควิด-19 เฟสแรก และคาดว่าจะสามารถทราบผลเบื้องต้นในเดือนก.ค.
นอกจากนั้น ยังรวมถึงการเริ่มมาตรการผ่อนคลายล็อกดาวน์ของหลายๆ ประเทศ
ตลาดทองคําฮ่องกงเปิดตลาดเช้านี้ลดลง 130 ดอลลาร์ฮ่องกง สู่ระดับ 15,830 ดอลลาร์ฮ่องกง